Държавен вестник, бр. 96, 2016 г., стр. 21

БРОЙ  96	
Д Ъ Р Ж А В Е Н  В Е С Т Н И К 	
СТР.  21  
14. участва в операции и мисии извън те-
риторията на страната с военномедицински 
специалисти;
15. поддържа в готовност за незабавно 
действие Военномедицинския отряд за бързо 
реагиране за оказване на медицинска помощ 
и лечение при бедствия, извънредно и военно 
положение и положение на война;
16. поддържа бойна и мобилизационна 
готовност;
17. участва с медицински персонал в ави-
омедицинска евакуация в страната и извън 
територията на страната.
(2) Военномедицинската академия изра-
ботва концепции, стратегии и план-програми 
в областта на медицинското осигуряване за 
постигане на оперативна съвместимост с ар-
миите на другите страни – членки на НАТО, 
съгласувано с началника на отбраната.
Чл. 6. (1) Военномедицинската академия 
извършва профилактика, диагностика, лече-
ние и рехабилитация на лица, определени със 
ЗОВСРБ и Закона за резерва на въоръжените 
сили на Република България (ЗРВСРБ), при 
условия и по ред, определени с акт на минис-
търа на отбраната.
(2) Дейностите по ал. 1 се извършват и за 
други здравноосигурени граждани при усло-
вията на договори, сключени с Националната 
здравноосигурителна каса и Националния 
осигурителен институт, по цени, определени в 
Националния рамков договор за съответната 
година, съответно от Националния осигури-
телен институт.
(3) Военномедицинската академия може 
да осъществява срещу заплащане по цено-
разпис, утвърден от началника на ВМА, или 
въз основа на договор:
1. първична и специализирана извън-
болнична и болнична медицинска помощ, 
профилактика и рехабилитация съобразно 
действащото законодателство; 
2. научноизследователска и практико-
приложна дейност в областта на психичното 
здраве;
3. психологична оценка;
4. здравни, хигиенни и противоепидемични 
мероприятия;
5. медицинско освидетелстване по меди-
цински стандарти.
Г л а в а  в т о р а
УПРАВЛЕНИЕ НА ВОЕННОМЕДИЦИН-
СКАТА АКАДЕМИЯ
Чл. 7. (1) Военномедицинската академия 
се ръководи от началник, който се подпомага 
от двама заместник-началници: заместник-
началник по диагностично-лечебната дейност 
и заместник-началник по учебно-научната 
дейност. 
(2) Началникът на ВМА е и главен лекар на 
въоръжените сили на Република България, а 
заместник-началниците са и заместник главни 
лекари на въоръжените сили на Република 
България.
(3) Началникът и заместник-началниците 
на ВМА са хабилитирани лица, лекари с при-
зната специалност – военнослужещи, които 
се назначават и освобождават от длъжност 
по реда на ЗОВСРБ.
(4) За началник на ВМА се назначава лице, 
което е:
1. хабилитирано в професионално направ-
ление „Медицина“;
2. завършило стратегически курс във Во-
енната академия „Г. С. Раковски“ или при-
равнени на него курсове в чужбина;
3. с квалификация по здравен мениджмънт.
(5) За заместник-началници на ВМА по 
предложение на началника на ВМА се на-
значават лица, които са: 
1. хабилитирани по медицинска или воен-
номедицинска специалност;
2. с квалификация по здравен мениджмънт.
(6) Заместник-началникът на ВМА по диаг-
ностично-лечебната дейност се назначава след 
съгласуване с министъра на здравеопазването.
Чл. 8. (1) Началникът на ВМА е пряко 
подчинен на министъра на отбраната.
(2) Началникът на ВМА е пряк началник 
на целия личен състав на академията.
(3) Началникът на ВМА:
1. представлява ВМА;
2. непосредствено ръководи и отговаря за 
дейността на ВМА;
3. разработва основни направления за раз-
витието и ресурсното осигуряване на диагнос-
тично-лечебните и профилактичните дейности 
във ВМА в съответствие със съвременните 
стандарти в извънболничната и болничната 
медицинска помощ, изискванията на провеж-
дащия се в нея учебно-научен процес и пазара 
на здравни услуги;
4. съставя програма за развитие на ВМА и 
ежегодно изготвя и представя на министъра на 
отбраната план за дейността на академията;
5. утвърждава икономическата програма 
на ВМА и контролира изпълнението є;
6. ръководи годишното и месечното пла-
ниране на дейността на ВМА и контролира 
изпълнението на плановете;
7. ръководи подготовката на личния състав 
на ВМА;
8. ръководи разработването и поддържа-
нето на плана за бойна готовност и плана за 
мобилизация на ВМА; 
9. ръководи планирането, организира и кон-
тролира войсковото медицинско осигуряване 
във Въоръжените сили в мирно време, при 
бедствия, извънредно и военно положение и 
положение на война;